
Ниво 0, TLP-WHITE

	СПРАВКА
ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ И СТАНОВИЩА ОТ ОБЩЕСТВЕНАТА КОНСУЛТАЦИЯ ПО ПРОЕКТA НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 5 ОТ 2018 Г. ЗА ПРИЛАГАНЕ НА ПРАВИЛАТА НА БИОЛОГИЧНО ПРОИЗВОДСТВО, ЕТИКЕТИРАНЕ И КОНТРОЛ, И ЗА ИЗДАВАНЕ НА РАЗРЕШЕНИЕ ЗА КОНТРОЛНА ДЕЙНОСТ ЗА СПАЗВАНЕ НА ПРАВИЛАТА НА БИОЛОГИЧНОТО ПРОИЗВОДСТВО, КАКТО И ЗА ПОСЛЕДВАЩ ОФИЦИАЛЕН НАДЗОР ВЪРХУ КОНТРОЛИРАЩИТЕ ЛИЦА



	№
	Организация/
потребител
(вкл. начина на получаване на предложението)
	Предложения и становища
	Приети/
неприети
	Мотиви

	1. 
	Орган за Сертификация на продукти при Нутрамед ЕООД
(по електронен път на 6 септември 2025 г.)
	Нашето предложение е в § 1. за изменение на чл. 45, ал. 3 между букви а) и б), да се премахне „и“, а да остане само думата „или“.
Мотиви:
1. Изпълнение на член 40 от Регламент (ЕС) 2018/848 и член 113 от Регламент (ЕС) 2017/625 по ясен, недвусмислен и доказуем и прозрачен начин. Да не се създава нормативна възможност един оператор да има повече от един годишен отчет.
2. Постига се основната цел на наредбата за изменение, а именно: намаляване на административната тежест за контролиращите лица.
	Приема се
	Текстът е редактиран.

	2. 
	Национална Био асоциация
(по електронен път на 8 септември 2025 г., 
писмо № 15-413 от 9 септември 2025 г.)
	Национална био асоциация, изцяло приема така направените предложения в проекта на НИД на Наредба № 5 от 2018 г.
Приемаме направените от Вас мотиви и направените предложения.
	
	

	3. 
	Сдружение на контролиращите лица за биологично производство
(по електронен път на 9 септември 2025 г., писмо № 62-334 от 9 септември 2025 г.)
	С настоящото становище представям позицията на Сдружение на контролиращите лица за билогично производство по проекта на подзаконов нормативен акт:
	
	

	
	
	1. Предложение по § 1:
	
	

	
	
	Предложеното изменение в т. 15 от чл. 45, ал. 3 да отпадне.
Мотиви:
Регламент (ЕС) 2021/2116 касае финансирането, управлението и мониторинга на общата селскостопанска политика (0СП) и работата на разплащателни агенции и свързаните с тях институции. Цитираният регламент по никакъв начин не касае пряко и не е свързан с работата на контролиращите лица и Регламент (ЕС) 2018/848. Биологичната сертификация е доброволен процес, който не е свързан с ОСП на ЕС и финансиранията по нея. Всеки оператор сам решава дали да заявява подпомагане за биологично производство. Заявеното подпомагане не касае контрола, извършван от контролиращите лица, и оператора няма задължение да информира контролиращото го лице за поетите ангажименти, свързани с национално или европейско подпомагане. Контролиращите лица нямат достъп до информация кои техни клиенти са бенефициенти и по какви мерки и схеми за подпомагане. Такава информация операторите могат да представят само доброволно и няма гаранции, че ще бъде в пълен размер. Ето защо контролиращите лица не трябва да поемат отговорност по въвеждане на информация, нужна за целите на финансиране и разплащане на средства за подпомагане на операторите.
	Не се приема
	Съгласно действащата редакция на чл. 45, ал. 3, т. 15 от Наредба № 5 от 2018 г., контролиращите лица въвеждат в биорегистъра данни за годишния отчет на операторите, с които имат сключени договори за контрол и сертификация въз основа на информация, предоставена от операторите за произведената и/или търгуваната през предходната година продукция в срок до 31 януари на текущата година. 
Същевременно, Регламент (ЕС) 2021/2116 на Европейския парламент и на Съвета от 2 декември 2021 година относно финансирането, управлението и мониторинга на общата селскостопанска политика и за отмяна на Регламент (ЕС) № 1306/2013, който урежда управлението на Общата селскостопанска политика (ОСП) и плащанията, позволява да бъде извършено авансово плащане на сертифицирани оператори, участващи в схеми и интервенции по ОСП за растениевъдство и пчеларство, в случай че са подали информация за добитите от тях растителни и пчелни продукти (аналогично на информацията по чл. 45, ал. 3, т. 15 от Наредба № 5 от 2018 г.) в по-ранен срок, до 15 ноември на текущата година, което в случая не представлява административна тежест за контролиращите лица.
В тази връзка за операторите се въведе разграничение в сроковете за подаване на годишния отчет, което да позволи на желаещите авансово плащане биологични производители да се възползват доброволно от него.
Въведената информация от контролиращите лица в Годишен отчет за операторите се използва от Държавен фонд „Земеделие“ за оторизация на плащанията и към настоящия момент.
Със законодателната промяна за съставяне на годишен отчет в по-ранен срок не се вменяват задължения върху контролиращите лица, които да са в противоречие със задълженията им по Регламент (ЕС) 2018/848 предвид, че и към момента конторлиращите лица представят обобщена информация, включително за количествата произведена и реализирана продукция.

	
	
	Задължения и отговорности за контролиращите лица, породени от нормативни документи, свързани с подпомагането на операторите не следва да се въвеждат в Наредба № 5 от 2018 г., която се отнася за прилагане на правилата на биологично производство, етикетиране и контрол, и за издаване на разрешение за контролна дейност за спазване на правилата на биологичното производство, както и за последващ официален надзор върху контролиращите лица. Изискванията и контрола на биологичното производство и изискванията и контрола на финансирането по ОСП са отделни и не следва да се смесват. Съответно задължения, свързани с изискванията и контрола на финансирането по ОСП, не следва да се вменяват пряко или косвено на контролиращите лица, тъй като това води до допълнителна административна тежест за тях и е предпоставка за компрометиране на процеса на контрол.
	Не се приема
	Текстът не вменява задължения свързани с финансирането по ОСП, редакция на чл. 45, ал. 3, т. 15 само допълва изискването на чл. 40, параграф 10 от Регламент (ЕС) 2018/848, като информацията в годишния отчет да може да се въвежда от контролиращите лица на по-ранен етап (15.11. или 31.01), когато същата е подадена от оператора на контролиращото лице до 30.10. (периодът за въвеждане на информацията от контролиращите лица от 30.10 до 15.11. е удължен по предложение от контролиращите лица при съгласувателната процедура описана по долу).
Задължения и отговорности за контролиращите лица по Наредба № 5 от 2028 г., свързани с финансиране по ОСП на операторите не са предвидени в случая. Наредба № 9 от 2023 г. за условията и реда за прилагане на интервенциите "биологично растениевъдство" и "биологично пчеларство", включени в стратегическия план за развитието на земеделието и селските райони за периода 2023 - 2027 г. е отделна наредба и контролиращите лица нямат задължения по нея.
Неразбираемо е защо процесът на контрол се компрометира, имайки предвид, че чл. 45, ал. 8 и ал. 9 от Наредба № 5 от 20218 г, които също са свързани с въвеждане на информация в регистъра обвързана с контролната дейност, може да се използва и за подпомагане на операторите.
Цитираният Регламент дава възможност на държавите членки да правят авансови плащания към бенефициерите под контрол на контролиращо лице, който контрол се визуализира от данните въведени в биорегистъра и включва всяка информация изискваща се по биологичното законодателство. 

	
	
	В случай, че подобни отговорности и задължения бъдат вменени на контролиращите лица, то следва да се вмени и официално нормативно задължение на МЗХ и ДФЗ да информират същите за това, кои техни клиенти са бенефициенти на ДФЗ и по какви мерки и схеми за подпомагане.
	Не се приема
	Съгласно изменението на параграф 2 от проекта на Наредба се дава възможност на оператори, бенециенти по мерки и схеми за подпомагане, да предоставят за целите на авансовото плащане информация за Годишния отчет на контролиращите лица в срок до 30 октомври на текущата година.
Предоставянето на информация от страна на операторите и събирането ѝ от контролиращите лица за поети ангажименти по схеми и мерки за подпомагане е доброволно и предвид частноправния характер на правоотношенията събирането на информация може да се включи, като клауза в договора между оператора и контролиращото лице.

	
	
	2. Предложение по § 3:
	
	

	
	
	Предложения текст на т. 14 в чл. 49, ал. 2 да се измени както следва:
„14. извършват импортиране на информация за животни, пчелни семейства и аквакултурни стопанства от ВетИс най-малко веднъж годишно.".
Мотиви:
Предложеният първоначален текст противоречи на заложените цели на проекта на НИД, а именно - намаляване на административната тежест за контролиращи лица. Предвид разработката и функционалността на Био регистъра и невъзможността към момента информацията за животновъдни обекти да се прехвърля автоматично година за година, разбираме необходимостта от ръчно импортиране на данни от страна на контролиращите лица за всеки един оператор, дори и да няма настъпила промяна в стопанството/животновъдния обект. Това действие обаче натоварва контролиращите лица с допълнителна административна отговорност и води до риск от пропускане на импортиране на данни при някои оператори. Предвид всички ангажименти по въвеждане на изключително голям обем от информация в Био регистъра и невъзможността и/или отказа на Информационно обслужване АД да пригоди системата за лесна и удобна работа с нея, контролиращите лица трябва да имат максимално много свобода относно периода на въвеждане на всички изискуеми данни. Ето защо не трябва да се въвежда нормативно задължение, което времево да ограничава действията по импорт на данни от ВетИс от страна на контролиращите лица. Още повече, че самата функционалност на животновъдните обекти в Био регистъра и обема на импортирани данни по никакъв начин не може да послужи за подготовка за инспекция на оператор с дейност животновъдство. Информацията, която се изтегля от ВетИс, е моментна „снимка" на състоянието на обекта и не съдържа ключови данни, необходими за контрола, които контролиращи лица събират допълнително по време на инспекция. Така че, за целите на контрола, отчета и финансовото подпомагане за оператори, които нямат настъпили промени в стопанствата си, няма никакво значение кога точно контролиращите лица ще се импортират данни в Био регистъра от ВетИС, стига този импорт да се случва в рамките на една календарна година.
	Приема се
	Текстът е редактиран.

	
	
	3. Допълнително предложение за промяна, извън предложения НИД на Наредба № 5 от 2018 г.
	
	

	
	
	Чл. 45, ал. 2, т. 6 да се измени както следва:
„6. (доп. - ДВ, бр. 33 от 2020 г., изм. - ДВ, бр. 103 от 2022 г., в сила от 24.12.2022 г., изм. - ДВ, бр 107 от 2024 г., в сила от 01.01.2025 г., изм. - ДВ, бр. 18 от 2025 г., в сила от 04.03.2025 г.) информация за поземлени имоти в система на контрол по Кадастрален номер или КВС там, където няма КК; местоположение; начало и край на преходния период за поземлените имоти в преход, като след приключване на прехода информацията не се заличава; статус и площ на поземления имот; информация за културите в срок до десет дни от включване в система на контрол; при въвеждане на голям обем информация в срок до пет работни дни преди изтичане на десетдневния срок с мотивирано искане на контролиращото лице до компетентното звено, отправено по електронна поща, срокът може да бъде удължен;"
Мотиви:
Текстът на този член бе изменен на 04.03.2025 г. с Наредба за изменение и допълнение на Наредба № 9 от 2023 г. за условията и реда за прилагане на интервенциите „Биологично растениевъдство" и „Биологично пчеларство", включени в Стратегическия план за развитието на земеделието и селските райони за периода 2023-2027 г. По този проект на НИД на Наредба № 9 от 2023 г. СКЛБП изрази становище, че направената промяна противоречи на срока за въвеждане на каквито и да било данни в регистъра по чл. 1ба, ал. 1, т. 1 от ЗПООПЗПЕС, а именно намаляването на срока за въвеждане на данни на пет дни противоречи на чл. 23, ал. 1,т. 12 от съшия закон, в която се посочва, че срока за въвеждане на информация за обстоятелствата по договора за контрол и сертификация е десет дни. Чл. 45, ал. 3, т. 1 от Наредба № 5 от 2018 г. също поставя срок от десет дни за въвеждане на всяка информация за обстоятелствата по договора за контрол, включително и информация за обектите под контрол. Предложението на СКЛБП за отпадане на тази промяна бе отхвърлено с мотива, че намаляването на срока в тази точка се отнася до срока във втората част на текста, а именно срокът за мотивираното искане за отсрочка при въвеждане на голям обем данни. В крайна сметка в публикуваната консолидирана окончателна версия на Наредба № 5 от 2018 г. в текста на конкретната точка е видно, че е намелен именно срока за въвеждане на данни, а не вторият срок в текста – за мотивирано искане за отсрочка при въвеждане на голям обем данни. Ето защо настояваме за корекция на текста и връщане на десетдневния срок за въвеждане на информацията по т. 6 от чл. 45, ал. 2.
	Не се приема
	Текстът касае т. 6 от ал. 3 на чл. 45 от Наредба № 5 от 2018 г., тъй като в ал. 2 няма разписани точки.
В действащия състав на т. 6 от ал. 3 на чл. 45, сроковете за въвеждане на информация са коректни, както следва:
„6. (доп. – ДВ, бр. 33 от 2020 г., изм., бр. 103 от 2022 г., в сила от 24.12.2022 г., бр. 107 от 2024 г., в сила от 1.01.2025 г., бр. 18 от 2025 г. , в сила от 4.03.2025 г.) информация за поземлени имоти в система на контрол по Кадастрален номер или КВС там, където няма КК; местоположение; начало и край на преходния период за поземлените имоти в преход, като след приключване на прехода информацията не се заличава; статус и площ на поземления имот; информация за културите в срок до десет дни от включване в система на контрол; при въвеждане на голям обем информация в срок до пет дни преди изтичане на десетдневния срок с мотивирано искане на контролиращото лице до компетентното звено, отправено по електронна поща, срокът може да бъде удължен;“.
Възможно е източникът на консолидираната версия, която е използвана да не е отразил правилно законодателната промяна.
На Интернет старницата на Министерство на земеделието и храните в секция „Биологично производство“, нормативна база, е качена консолидираната версия, изтеглена от АПИС. https://www.mzh.government.bg/bg/sektori/rastenievadstvo/ biologichno-proizvodstvo/normativna-baza/

	
	
	Заключение
	
	

	
	
	Сдружение на контролиращите лица за билогично производство многократно обръща внимание на това, че неучастието на представители на контролиращите лица в изготвянето и изменението на нормативните документи в областта на биологичното производство и незачитането или пренебрегването на направените от нас предложения създава предпоставки за въвеждане на неизпълними задължения и пропуски в изискванията.
	Не се приема
	На основание чл. 26, ал. 2 от Закона за нормативните актове проектът на наредба е съгласуван със заинтересованите страни – всички контролиращи лица и браншови организации по електронен път на 22.07.2025 г. със срок за предоставяне на бележки и коментари до 30.07.2025 г.
В указания срок са постъпили девет броя становища, като целесъобразните бележки и предложения са отразени в проекта на Наредба за изменение и допълнение на Наредба № 5 от 2018 г.
С цел намаляване на административната тежест за контролиращите лица са приети следните предложения:
- променена е датата до която операторите могат да подават информация за Годишния отчет;
- конкретизирана е вида проверка, преди която контролиращите лица да извършват импорт; 
- бележки на контролиращи лица, постъпили при проведената обществена консултация (виж т. 1 и т. 3.2).
Допитването до заинтересованите страни при реализирането на законодателни инициативи е един от основните принципи залегнал в работата на Министерство на земеделието и храните.

